stanford-oval/wikipedia huggingface dataset:
לוקה גארזה
קריירה מקצועית > מינסוטה טימברוולבס

באוקטובר 2022 חתם על "חוזה דו-כיווני" במינסוטה טימברוולבס. ב-8 בפברואר 2023 קלע שיא קריירה של 25 נקודות, במשחק מול יוטה ג'אז. באפריל 2024, לאחר כשנה וחצי במינסוטה, הומר חוזהו לחוזה NBA סטנדרטי.
נבחרת לאומית

אביו של גארזה ספרדי-אמריקאי ואמו היא בוסנית, ובשל כך מחזיק גארזה באזרחות בוסנית. באוגוסט 2023 יצג לראשונה את נבחרת בוסניה והרצגובינה בכדורסל, בטורניר מוקדמות אולימפיאדת פריז (2024).
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | דטרויט | 32 | 5 | 12.2 | 0.449 | 0.327 | 0.623 | 3.1 | 0.6 | 0.3 | 0.2 | 5.8 |
| 2022/2023 | מינסוטה | 28 | 0 | 8.7 | 0.543 | 0.359 | 0.788 | 2.3 | 0.6 | 0.1 | 0.1 | 6.5 |
| קריירה |  | 60 | 5 | 10.5 | 0.490 | 0.341 | 0.699 | 2.7 | 0.6 | 0.2 | 0.1 | 6.1 |
הערות שוליים

1 2  Timberwolves Re-Sign Luka Garza
מינה מוורמס

| --- | --- |
 לידה:  המאה ה־11 
 פטירה:  1096 
 מקום מגורים:  וורמס 
 השקפה דתית:  יהדות 
 
מינה מוורמס (מינא מוורמייזא) (נפטרה במאי 1096) הייתה אשת עסקים יהודייה מוורמייזא שנהרגה על קידוש השם בימי גזירות תתנ"ו. היא הייתה רבת השפעה, בהיותה מלוות כספים עם לקוחות וחברים בקרב האצולה הנוצרית. היא הייתה אחת הקורבנות המפורסמים של טבח וורמס שהתרחש בשנת 1096 במהלך מסע הצלב הראשון. היא נרצחה לאחר שסירבה להתנצר.
וגם אשה חשובה הייתה שם ושמה מרת מינא, טמונה בבית אחת תחת הקרקע מחוץ לעיר, ויתקבצו אליה כל אנשי העיר וייאמרו אליה: הנה נא אשת חיל את, ודעי וראי כי כבר אין אלוהים חפץ להצילכם כי הנהרגים שוכבים בראש כל חוצות ואין מקבר. טנפי עצמך(=התנצרי - בלשון גנאי של הכותב), ויפלו לפניה ארצה שלא רצו להרגה כי שמה הולך עד למרחוק, כי אצלה היו מצויים, כל גדולי עירה ושרי הארץ. ותען ותאמר חלילה לי לכפור באלוהי מרום. עליו ועל תורתו הקדושה תהרגוני, ואל תאחרו יותר. שם נהרגה המהוללה בשערים. וכולם נהרגו וקידשו את השם בלב שלם ובנפש חפיצה...
בספרו של מיכאל הנדל, "תמונות מן העבר", מוקדש פרק ל"נשי ורמיזה". הראשונה המצוינת שם היא מרת מינה, כדוגמה למסירות הנפש של הנשים בגזירות השמד: ”מן המפורסמות הוא גודל חלקן של הנשים במערכת העקדות הטראגיות, בהן קודש שם שמים ע"י יהודי גרמניה בימי מסעי הצלב. על אישה אחת מוורמיזה גברת מינא, מתעכב בעל ה"גזרות הישנות" באופן מיוחד, אם מפני שהייתה אשה מכובדת ומעורבת  - בעסקי מסחר וממון - עם גדולים ושרים, ואם מפני עמידתה האיתנה מפני מפתיה.”
בספרו של חוקר יהדות אשכנז אברהם גרוסמן "חסידות ומורדות: נשים יהודיות באירופה בימי הביניים", משמשת עדות זו כאחת הדוגמאות לכך שנשים באשכנז באותה תקופה נטלו חלק חשוב בפרנסת המשפחה ובהלוואה בריבית מול גורמים בחברה הנוצרית הכללית. בהתייחסותו לאזכור שלה בספר "גזירות אשכנז וצרפת" הוא כותב ”המונח אישה חשובה, אין הוא מתייחס לאישה גדולה בתורה ובמעשים טובים, אלא לאישה בעלת קשרים כלכליים וחברתיים עם נוכרים. התיאור נראה אמין, וגם אם אינו מתאר מציאות היסטורית קונקרטית, ברור שהוא משקף תמונת מצב המוכרת לכותב מסביבתו הקרובה.”
כמו כן, כאשר גרוסמן עוסק בשאלה האם ייתכן שהיו נשים שהייתה להן השפעה על הנהגת הקהילה היהודית? הוא מציין כמה דוגמאות לכך, ובראשן חוזר על המקרה של מינה מוורמס ומצביע על כך ש”מתוארת אישה בעלת עמדה בכירה ביותר בחוגי השלטון הנוכרי: "וגם אשה, חשובה היתה שם ושמה מרת מינא...”
בספרו של מיכאל טוך על היהודים בכלכלת אירופה בשנים 1100-500, משמשת הדוגמה של מינה מוורמס כביטוי של ”הרקע לסימטריה חברתית ניכרת בין יהודים ללקוחותיהם מן האליטה”.
במאמרו של ישראל יובל בוחר הכותב לקשור בין הזיכרון-אגדה על מינא מוורמס שנהרגה במסע הצלב הראשון, לבין חיבורו הספרותי של אברהם ב. יהושע "מסע אל תום האלף", שבו הוא כותב על דמות בדיונית אחרת מוקדמת מעט יותר בשם אסתר-מינה מוורמיזא. כמו כן, משווה יובל את הזיכרון אודותיה לסיפור קידוש השם של אמנון ממגנצא.
גם כיום משמשת דמותה כמופת לתושייתן וכישוריהן של נשים יהודיות בימי הביניים.
הערות שוליים

↑  Taitz, E.; Henry, S.; Tallan, C. (2003). The JPS Guide to Jewish Women: 600 B.C.E. to 1900 C.E. A JPS Guide Series. Jewish Publication Society. p. 111. ISBN 978-0-8276-0752-1.
↑  Chazan, Robert (2002),  Abulafia, Anna Sapir (ed.), "The Anti Jewish Violence of 1096: Perpetrators and Dynamics", Religious Violence between Christians and Jews: Medieval Roots, Modern Perspectives (באנגלית), London: Palgrave Macmillan UK: 21–43, doi:10.1057/9781403913821_2, ISBN 978-1-4039-1382-1, נבדק ב-2024-01-20
↑  זאב פלק, מעמד האישה בקהילות אשכנז וצרפת בימי הביניים, סיני מ"ח, 1961.
↑  Fine, Lawrence (2001-11-18). Judaism in Practice: From the Middle Ages Through the Early Modern Period (באנגלית). Princeton University Press. ISBN 978-0-691-05787-3.
↑  Malkiel, David (2001-10-01). "Destruction or Conversion Intention and reaction, Crusaders and Jews, in 1096". Jewish History (באנגלית). 15 (3): 257–280. doi:10.1023/A:1014208904545. ISSN 1572-8579.
↑  א"מ הברמן, עם מבוא מאת יצחק בער, ספר גזירות אשכנז וצרפת: דברי זכרונות מבני הדורות שבתקופת מסעי הצלב ומבחר פיוטיהם, יוצאים לאור על פי כתבי יד ודפוסים יקרים), ירושלים: ספרי תרשיש, תש"ו 1945.
↑  מיכאל הנדל, תמונות מן העבר, עמ' 95, תל אביב, תשט"ו.
↑  אברהם גרוסמן, חסידות ומורדות : נשים יהודיות באירופה בימי הביניים, עמ' 199, מרכז זלמן שזר לחקר תולדות העם היהודי, ירושלים 2003.
↑  אברהם גרוסמן, חסידות ומורדות : נשים יהודיות באירופה בימי הביניים, עמ' 497, מרכז זלמן שזר לחקר תולדות העם היהודי, ירושלים 2003.
↑  מיכאל טוך, פרנסתם של ישראל : יהודים בכלכלת אירופה 500 - 1100, עמ' 114, מרכז זלמן שזר לחקר תולדות העם היהודי, ירושלים 2019.
↑  Israel J Yuval, ‏יובל, שתיקת ההיסטוריון ודימיון הסופר, באתר Academia.edu
↑  A Business of Her Own: Jewish Women Entrepreneurs of the Past, Faigy Grunfeld, 2017.
מחוזות ג'ורג'יה

במדינת ג'ורג'יה שבארצות הברית ישנם 159 מחוזות.
הגדול שבמחוזות ג'ורג'יה הוא מחוז וייר (2,339 קמ"ר), הקטן שבהם הוא מחוז קלארק (313 קמ"ר), והמאוכלס שבהם הוא מחוז פולטון (כ-977,773 תושבים נכון לשנת 2010). עיר הבירה, אטלנטה, נמצאת במחוז פולטון.
מחוזות בנגלדש

מחוזות הם החלוקה המנהלית הראשית של בנגלדש. נכון לינואר 2023, בנגלדש מחולקת ל-8 מחוזות אשר נקראים על שם העיר הראשית בשטחם, שמהווה עיר בירה. כל מחוז מחולק לנפות (אנ'), שמחלוקות לאופזלה (אנ'), ולאחר מכן למועצות איחוד (אנ').
היסטוריה

לאחר עצמאות בנגלדש ב-1971, המדינה חולקה ל-4 מחוזות: מחוז צ'יטגונג, מחוז דאקה, מחוז קהולנה ומחוז ראג'שאהי. ב-1993, מחוז בורישל פוצל מתוך מחוז קהולנה, וב-1995, מחוז סילט פוצל מתוך צ'יטגונג. ב-25 בינואר 2010, מחוז רנגפור פוצל מתוך ראג'שאהי. ב-14 בספטמבר 2015, מחוז מיימנשינג פוצל מתוך דאקה ונוסף כמחוז השמיני. ב-2015, החל תהליך יצירת 2 מחוזות נוספים: מחוז קומילה ומחוז פרידפור. באוקטובר 2021, ראש הממשלה שק הסינה ואזד הכריזה על הקמה של 2 מחוזות חדשים, מגנה ופדמה, על שם הנהרות בעלי אותו השם, במקום המחוזות קומילה ופרידפור.
רשימת המחוזות

הטבלה הבאה מכילה סטטיסטיקה אודות 8 המחוזות של בנגלדש, לפי מפקד האוכלוסין משנת 2022 שנערך על ידי לשכת הסטטיסטיקה (אנ').
| מחוז | בירה | שם בשפת המקור | שנת הקמה | תתי-חלוקה> נפות | תתי-חלוקה> אופזילות | תתי-חלוקה> מועצות איחוד | שטח (קמ"ר) | אוכלוסייה (2022) | צפיפות (אנשים/ קמ"ר) (2022) |
| --- | --- | --- | --- | --- | --- | --- | --- | --- | --- |
| מחוז בורישל | בורישל | Barisal (বরিশাল) | 1993 | 6 | 42 | 333 | 13,225.20 | 9,100,102 | 688 |
| מחוז צ'יטגונג | צ'יטגונג | Chittagong (চট্টগ্রাম) | 1829 | 11 | 103 | 949 | 33,908.55 | 33,202,326 | 979 |
| מחוז דאקה | דאקה | Dhaka (ঢাকা) | 1829 | 13 | 88 | 1,248 | 20,593.74 | 44,215,107 | 2,156 |
| מחוז קהולנה | קהולנה | Khulna (খুলনা) | 1960 | 10 | 59 | 270 | 22,284.22 | 17,416,645 | 782 |
| מחוז מיימנשינג | מיימנשינג (אנ') | Mymensingh (ময়মনসিংহ) | 2015 | 4 | 35 | 350 | 10,584.06 | 12,225,498 | 1,146 |
| מחוז ראג'שאהי | ראג'שאהי | Rajshahi (রাজশাহী) | 1829 | 8 | 67 | 558 | 18,153.08 | 20,353,119 | 1,121 |
| מחוז רנגפור | רנגפור (אנ') | Rangpur (রংপুর বিভাগ) | 2010 | 8 | 58 | 536 | 16,184.99 | 17,610,956 | 1,088 |
| מחוז סילט | סילט | Sylhet (সিলেট) | 1996 | 4 | 40 | 334 | 12,635.22 | 11,034,863 | 873 |

| בנגלדש | דאקה | Dhaka (ঢাকা) | 1971 | 64 | 492 | 4,576 | 147,610 | 165,158,616 | 1,119 |
הערות שוליים

↑  "Divisions of Bangladesh". Statoids. נבדק ב-17 בינואר 2014. {{cite web}}:  (עזרה)
↑  "3 new divisions to be formed". The Independent. Dhaka. אורכב מ-המקור ב-15 בפברואר 2015. נבדק ב-15 בפברואר 2015. {{cite news}}:  (עזרה)
↑  "PM Hasina: New divisions will be named Padma, Meghna". Dhaka Tribune. 2021-10-21. נבדק ב-2021-11-11.
↑  "2011 Population & Housing Census: Preliminary Results" (PDF). Bangladesh Bureau of Statistics. אורכב מ-המקור (PDF) ב-15 בינואר 2013. נבדק ב-12 בינואר 2012. {{cite web}}:  (עזרה)
1 2  "2022 Population & Housing Census: Preliminary Results". Bangladesh Bureau of Statistics. נבדק ב-13 בינואר 2023. {{cite web}}:  (עזרה)תחזוקה - ציטוט: url-status (link)
| חלוקה מנהלית של מדינות אסיה |
| --- | --- | --- |
|  | אוזבקיסטן • אזרבייג'ן • איחוד האמירויות הערביות • אינדונזיה[3] • איראן • אפגניסטן • ארמניה • בהוטן • בחריין • בנגלדש • ברוניי • גאורגיה[1] • הודו • המלדיביים • הפיליפינים • הרפובליקה העממית של סין • וייטנאם • טאיוואן[2] • טג'יקיסטן • טורקיה[1] • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור[3] • מיאנמר • מלזיה • נפאל • סוריה • סינגפור • סרי לנקה • עומאן • עיראק • ערב הסעודית • הרשות הפלסטינית[2] • פקיסטן • קוריאה הדרומית • קוריאה הצפונית • קזחסטן[1] • קטר • קירגיזסטן • קמבודיה • קפריסין • רוסיה[1] • תאילנד • תימן |  |
1 חלק משטח המדינה נמצא באירופה. 2 המדינה לא מוכרת על ידי האומות המאוחדות כמדינה רשמית. 3 חלק משטח המדינה נמצא באוקיאניה.
ערך זה הוא קצרמרבנושא בנגלדש. אתם מוזמנים לתרום לוויקיפדיה ו.
מיואינג

מיואינג (באנגלית: Mewing) היא שיטת אימון יציבת פֶה בשיטת עשה זאת בעצמך המיועדת לשפר את מבנה הלסת והפנים. השיטה נקראת על שם ג'ון מיו, ובנו מייק, האורתודנטים הבריטים השנויים במחלוקת שפיתחו את הטכניקה. יישום הטכניקה כרוך בהנחת הלשון על החך והפעלת לחץ, במטרה לשנות את מבנה הלסת. שום מחקר מדעי אמין לא הוכיח עד היום את יעילותה של השיטה.
רופאי שיניים, ואף מיו עצמו, ממליצים להיוועץ ולנהל דיון אישי עם רופא שיניים לפני יישום השיטה או כל תרגול קשור אחר.
אורתודנטים רבים סבורים שאין ראיות לכך שביצוע מיואינג באופן עצמאי מהווה פתרון חלופי לניתוח אורתודונטי.
תופעות לוואי

מיואינג עלול לגרום לכאבים במפרק הלסתי-רקתי (TMJ), לגרום לאי-יישור של השיניים, ובמקרים מסוימים עלול לגרום גם לטנטון.
בתרבות הפופולרית

משנת 2019 ואילך מיואינג זכה לסיקור תקשורתי נרחב כתוצאה מהוויראליות של הטכניקה ברשתות החברתיות.
לפי Google Trends העלייה המהותית בעניין ובפופולריות במיואינג ברחבי העולם החלה בסביבות ינואר 2019.
הערות שוליים

1 2 3  Lee, Urie K.; Graves, Lindsay L.; Friedlander, Arthur H. (1 בספטמבר 2019). "Mewing: Social Media's Alternative to Orthognathic Surgery?". Journal of Oral and Maxillofacial Surgery (באנגלית). 77 (9): 1743–1744. doi:10.1016/j.joms.2019.03.024. ISSN 0278-2391. PMID 31005620. {{cite journal}}:  (עזרה)
↑  Yasharoff, Hannah. "People on TikTok are 'mewing.' Experts weigh in on this controversial beauty hack". USA Today (באנגלית אמריקאית). נבדק ב-2024-02-16.
↑  Millhone, Carley (2023-02-07). "Should You Try Mewing? Here's What the Research Says". Health.com (באנגלית). נבדק ב-2024-02-16.
↑  Brennan, William (2020-12-28). "How Two British Orthodontists Became Celebrities to Incels". The New York Times Magazine. נבדק ב-2024-02-16.
↑  Orthotropics channel - John Mew, Comparing Facial Changes, Youtube, ‏8 במרץ 2019 (באנגלית)
↑  Rekawek, Peter; Wu, Brendan; Hanna, Todd (2021). "Minimally Invasive Cosmetic Procedures, Social Media, and Oral-Maxillofacial Surgery: Use of Trends for the Modern Practice". Journal of Oral and Maxillofacial Surgery. 79 (4): 739–740. doi:10.1016/j.joms.2020.10.038. ISSN 0278-2391. PMID 33259784.
↑  Frysh, Paul. "What Is Mewing?". WebMD (באנגלית). נבדק ב-2024-04-07.
↑  "Tinnitus And The Temporomandibular Joint - Good Health Centre" (באנגלית בריטית). 2017-02-23. נבדק ב-2024-04-07.
↑  Simmons, Richard; Dambra, Christina; Lobarinas, Edward; Stocking, Christine; Salvi, Richard (בנובמבר 2008). "Head, Neck, and Eye Movements That Modulate Tinnitus". Seminars in Hearing (באנגלית). 29 (4): 361–370. doi:10.1055/s-0028-1095895. ISSN 0734-0451. PMC 2633109. PMID 19183705. {{cite journal}}:  (עזרה)
↑  Garrity, Katie (2024-02-23). "Teachers Are Explaining Why Tween & Teen Students Are 'Mewing' In Class". Scary Mommy (באנגלית). נבדק ב-2024-02-26.
מינה ראשיד

| --- | --- |

 מיקום
 מדינה:  איחוד האמירויות הערביות 
 מיקום:  דובאי 
 קואורדינטות:  25°16′29″N 55°17′25″E﻿ / ﻿25.274811111111°N 55.290411111111°E﻿ / 25.274811111111; 55.290411111111
  (למפת דובאי מוגדלת) מינה ראשיד(למפת דובאי רגילה) מינה ראשיד he
 
מינה ראשיד (בערבית: ميناء راشد; גם: נמל ראשיד) הוא נמל מלאכותי בדובאי, המשמש כטרמינל נוסעים ובתי מלון צפים. עד שנת 2018 הוא שימש כנמל מסחרי.
היסטוריה

הנמל נפתח בשנת 1972 ונקרא על שמו של אמיר דובאי, ראשד בן סעיד אאל מכתום. בשנת 1978 הורחב הנמל כך שיכלול 35 נקודות עגינה, שחמש מהן גדולות דיין כדי לאפשר עגינת אוניות מכולה גדולות. בשנת 1979 נפתח נמל ג'בל עלי, ובשנת 2008 הוחלט להעביר את כל פעילות המטען ממינה ראשיד לנמל ג'בל עלי ולפתח את מינה ראשיד לאזור משולב של תיירות ומגורים. באפריל 2018 נפתח במינה ראשיד מלון צף על אוניית קווין אליזבת' 2.
הערות שוליים

↑  דובאי: אוניית הפאר קווין אליזבת 2 תהפוך למלון צף, באתר כלכליסט, 19 באפריל 2018
| --- | --- |
בקרת זהויות :  NLI: 987007532306605171  LCCN: sh96010155  VIAF: 315161602   WorldCat (עם VIAF): 315161602
לוצ'יאן בראטו

| --- | --- |

צילום מ-1972
 לידה:  14 ביולי 1924 בוקרשט, ממלכת רומניה 
 פטירה:  9 במאי 1998 (בגיל 73) בוקרשט, רומניה 
 שם לידה:  Lucian Fred Bregmann
 מדינה:  רומניה 
 תקופת הפעילות:  מ-1960 
 מקום לימודים:  המכון לקולנוע על שם גרסימוב 
 פרופיל ב-IMDb
 
לוצ'יאן בראטו (ברומנית: Lucian Bratu, שמו בלידה:לוצ'יאן פרד ברגמן - Lucian Fred Bregmann, ‏ 14 ביולי 1924 בוקרשט - 9 במאי 1998 בוקרשט) היה במאי קולנוע יהודי רומני.
קורות חיים > שנותיו המוקדמות

לוצ'יאן בראטו נולד במשפחה יהודית בבוקרשט תחת השם לוצ'יאן פרד ברגמן. בשנת 1948 הוא סיים את המכון לאמנויות (אקדמיה לאמנות) בבוקרשט. בהמשך למד קולנוע במכון הכלל-סובייטי לאמנות הקולנוע במוסקבה, בו סיים עם תואר בשנת 1955.
קורות חיים > פעילותו בקולנוע

בראטו פעל רוב השנים בתנאי הגבלת חופש הדיבור והיצירה שאפיינו את המשטר הקומוניסטי ששלט ברומניה בשנים 1947–1989.
סרט הבכורה העלילתי שלו שהופק בשנת 1959, Secretul cifrului (סוד הצופן), היה עיבוד לקולנוע לפי רומן המרגלים "La miezul nopții va cădea o stea" (בחצות יפול כוכב) מאת תאודור קונסטנטין.
-1962 ביים את הסרט "טודור" שהוקדש לדמותו של טודור ולדימירסקו, לפי תסריט של מיכניה גאורגיו.
סרט זה פתח את סדרה של סרטים היסטוריים שהופקו באותן השנים ברומניה.
בסרטיו שיחקו שחקנים כמו אילריון צ'ובאנו, אמזה פליה, טומא קרג'יו, גאורגה דיניקה, אולגה טודוראקה, אמנואיל פטרוץ, מיכאי מראוצה, קוליה ראוטו, שטפאן מיכאילסקו-בראילה, שטפאן יורדאקה, איליאנה סטנה יונסקו, יון בסויו, מירצ'ה אלבולסקו, ג'ורג'ה קונסטנטין, מרגה בארבו, מרגרטה פוגונט, ואחרים.
אחרי שנת 1970 עסק רבות בהדרכת אמני קולנוע חובבים.
בשנת 1978 הצליח להתיישב בארצות הברית ושיתף פעולה עם התסריטאי פטרו פופסקו בתסריט הסרט "The Last Wave" (הגל האחרון) של הבמאי פיטר ויר וכן וכתיבת התסריט לסרט Death of an Angel (מותו של מלאך). בראטו הכיר את פופסקו עוד ברומניה, כששניהם שיתפו פעולה ביצירת הסרט
Drum în penumbră (דרך בפלג צל) (1972)
בשובו לרומניה אחרי מהפכת 1989 החל משנת 1990 לימד בראטו בימוי באקדמיה לתיאטרון ולקולנוע בבוקרשט.
בראטו נפטר בבוקרשט בשנת 1998. הוא היה נשוי והיו לו שתי בנות.
פרסים ואותות הוקרה

1964 - פרס המדינה והפרס הגדול של הפסטיבל הלאומי לקולנוע במאמאיה - על הסרט "טודור"
1972 -הפרס הגדול בפסטיבל הקולנוע בקוסטינשט (רומניה) - על הסרט "הכלה מן הרכבת"
פרס לסרט תועלתי קצר בפסטיבל הקולנוע בסולנוק (הונגריה)
1964 - פרס מיוחד של חבר השופטים ומדליית צלב הדרום בפסטיבל הבינלאומי לקולנוע בבואנוס איירס- על הסרט "טודור"
1964 - פסלו הכסף בפסטיבל הבינלאומי לקולנוע בקורק, אירלנד. - על הסרט "טודור"
סרטים עלילתיים

Secretul cifrului (1959) (סוד הצופן)
Tudor (1962) (טודור - על טודור ולדימירסקו) לפי תסריט מאת מיכניה גאורגיו
Sărutul (1965) (הנשיקה)
Un film cu o fată fermecătoare (1966) (סרט עם בחורה מקסימה)
Drum în penumbră (1972) (דרך בפלג צל)
Orașul văzut de sus (1975) (העיר מלמעלה)
Mireasa din tren (1979) (הכלה מן הרכבת)
Angela merge mai departe (1981) (אנג'לה הולכת הלאה)
Acordați circumstanțe atenuante? (1984) (תתנו נסיבות מקלות?)
Orele unsprezece (1985) (השעה אחת עשרה)
1974 - כיועץ במאי השתתף בסרט Tatăl risipitor (האב האובד)
מבחר סרטי תעודה

בראטו ביים עשרות סרטי תעודה.
În iureș de joc -1958 (בתנופת המשחק) סרט-בלט - סרטו הראשון
1970 -Creierul uzinei (מוח המפעל)
תרגומים

תרגם לרומנית יחד עם קטינקה ראליה, את הרומן של סלינג'ר התפסן בשדה השיפון- De veghe în lanul de secară
ספרים

Drumul spre artă al cinematografului - 1990 - (דרך הקולנוע לאמנות)
- Cu mine în rolul principal (איתי בתפקיד הראשי) - ספר אוטוביוגרפיה - פורסם אחרי מותו
לקריאה נוספת

(coord) N.Cajal H.Kuller Contribuția evreilor din România la cultură și civilizație Hasefer, București 2004
לוקה האני

| --- | --- |

האני, מאי 2018
 לידה:  8 באוקטובר 1994 (בן 30) שווייץ ברן, שווייץ
 מוקד פעילות:  גרמניה גרמניה שווייץ שווייץ
 תקופת הפעילות:  מ-2012
 עיסוק:  זמר, רקדן, דוגמן, פזמונאי,מעצב אופנה.
 סוגה:  פופ
 שפה מועדפת:  Bernese German, אנגלית, גרמנית שווייצרית סטנדרטית, גרמנית 
 כלי נגינה:  גיטרה, פסנתר, תופים
 חברת תקליטים:  יוניברסל מיוזיק גרופ 
 פרסים והוקרה:  Swiss Music Awards 
 http://lucamusic.ch/en
 פרופיל ב-IMDb
 
לוקה האני (בגרמנית: Luca Hänni נהגה "לוּקָה הֶנִי"; נולד ב-8 באוקטובר 1994) הוא זמר, רקדן, דוגמן ופזמונאי שווייצרי. האני התפרסם בעקבות זכייתו בתוכנית הריאליטי "Deutschland sucht den Superstar", וייצג את שווייץ באירוויזיון 2019 בתל אביב עם השיר "She Got Me".
קורות חייו

לוקה האני נולד בברן, שווייץ. בילדותו למד לנגן בכלי הקשה. מגיל תשע למד באופן עצמאי פסנתר וגיטרה. כשסיים את לימודיו בבית הספר, החל באימונים על מנת להפוך לבנאי, ופרש בשנתו השנייה לאחר שהחליט לעסוק במוזיקה.
קריירה

בשנת 2012 נבחן האני לעונה התשיעית של התוכנית "Deutschland sucht den Superstar", המקבילה הגרמנית לאמריקן איידול, הוא הגיע עד לגמר שנערך ב-28 באפריל 2012 וזכה בו עם 52% מקולות הצופים. בעת ניצחונו, היה הזוכה הצעיר ביותר שאינו גרמני. לאחר ניצחונו החל בעבודה על אלבומו הראשון, שעליו זכה בפרסים רבים "My Name Is Luca". האלבום הגיע למקום הראשון במצעדי האלבומים של שווייץ ושל אוסטריה ולמקום השני בגרמניה.
כשנה לאחר מכן הוציא לוקה האני את אלבומו "Living The Dream" שזכה גם הוא בפרסים, ומאוחר יותר את אלבום הדאנס שלו - "Dance Until We Die" ואלבומו הרביעי "When We Wake Up" שהגיעו גם הם למקומות גבוהים במצעדים במדינות דוברות הגרמנית באירופה.
בשנת 2019 התמודד האני בוועדה הפנימית של רשות השידור השווייצרית ונבחר לייצג את שווייץ באירוויזיון לשנת 2019 בתל אביב, ישראל עם שירו "She Got Me".
דיסקוגרפיה > אלבומים

18 במאי 2012 - My Name Is Luca
19 באפריל 2013 - Living The Dream
11 באפריל 2014 - Dance Until We Die
18 בספטמבר 2015 - When We Wake Up
דיסקוגרפיה > סינגלים

2012 - Don't Think About Me
2012 - The A Team
2012 - Allein Allein
2012 - I Will Die For You
2013 - Shameless
2013 - I Can't Get No Sleep
2014 - Good Time
2014 - Only One You
2015 - Wonderful
2016 - WARUM!
2017 - Powder
2018 - Signs
2018 - Bei Mir
2019 - She Got Me (השיר השווייצרי לאירוויזיון 2019)
Bella bella
פרסים ומועמדויות

| שנה | מועמדות על | אירוע | קטגוריה | תוצאה |
| --- | --- | --- | --- | --- |
| 2012 | לוקה האני | Wild and Young Award | פריצת הדרך של השנה | זכייה |
| 2012 | Do not Think About Me | Wild and Young Award | הקליפ הטוב ביותר | זכייה |
| 2012 | לוקה האני | Glory Award | התהילה המוזהבת | זכייה |
| 2012 | לוקה האני | פרסי בראבו אוטו | זמר השנה (כסף) | זכייה |
| 2013 | לוקה האני | פרסי המוזיקה השווייצריים | ההופעה החיה הטובה ביותר | זכייה |
| 2013 | לוקה האני | פרס נבחרי הילדים של ניקלודיאון | כוכב השנה: גרמניה, אוסטריה ושווייץ | זכייה |
| 2013 | לוקה האני | echo | פריצת הדרך הבינלאומית של השנה | מועמדות |
| 2013 | לוקה האני | Prix Walo | אהוב הקהל ב-2012 | זכייה |
| 2013 | לוקה האני | Prix Walo | פריצת הדרך של השנה | זכייה |
| 2013 | לוקה האני | מוזיקאי | Napster Fanpreis | זכייה |
| 2014 | לוקה האני | פרסי הסטייל | ההלבשה הטובה ביותר | זכייה |
| 2014 | לוקה האני | פרסי המוזיקה השווייצריים | ההופעה החיה הטובה ביותר | מועמדות |
| 2014 | לוקה האני | Napster Fanpreis | האמן העצמאי הטוב ביותר | מועמדות |
| 2014 | לוקה האני | פרס נבחרי הילדים של ניקלודיאון | כוכב השנה: גרמניה, אוסטריה ושווייץ | זכייה |
| 2014 | לוקה האני | פרסי בראבו אוטו | זמר השנה (ברונזה) | זכייה |
| 2015 | Wonderful | Hollywood Music in Media Awards | הקליפ העצמאי הטוב ביותר | זכייה |
| 2016 | לוקה האני | Alcatel Fan Award | האמן העצמאי הטוב ביותר | זכייה |
| 2019 | She Got Me | הוועדה הלאומית השווייצרית לשיר אירוויזיון | נציג שווייץ לאירוויזיון | זכייה |
הערות שוליים

↑  Luca Hänni ist neuer „Superstar“, המבורגר מורגן פוסט, 28 באפריל 2012
↑  Luca Hänni gewinnt DSDS 2012, אאוגסבורג אלמינה, 28 באפריל 2012
↑  Ein Schweizer ist Deutschlands neuer Superstar, וולט, 28 באפריל 2012
↑  Luca Hänni joins ESC for Switzerland, האתר הרשמי של רשות השידור השווייצרית, 7 באפריל 2019
↑  המצעד הגרמני
↑  המצעד השווייצרי
↑  המצעד האוסטרי
↑  לוקה האני ייצג את שוויץ עם "She Got Me", באתר EuroMix
| --- | --- |
בקרת זהויות :  GND: 1023558769  ISNI: 0000 0003 7136 1391  MusicBrainz: f27db7be-0c89-4e60-b245-295180feec90  SUDOC: 243829329  VIAF: 250931473   WorldCat (עם VIAF): 250931473
מחוזות ברוניי

מבחינה מנהלית ברוניי מחולקת ל-4 מחוזות (daerah). המחוזות מחולקים לנפות. המחוזות הם בלייט, טוטונג, ברוניי ומוארה וטמבורונג. מחוז טמבורונג הוא מובלעת, והוא מופרד פיזית משאר שלושת המחוזות על ידי מפרץ ברוניי והמדינה המלזית סראוואק. בכל אחד מהמחוזות קיימת עיירה שהיא המרכז המנהלי והכלכלי שלו, כשהיוצא מהכלל הוא מחוז ברוניי ומוארה, שם העיר המרכזית היא בנדר סרי בגוואן, בירת המדינה.
היסטוריה

בעבר הייתה ברוניי מחולקת לשישה מחוזות: ברוניי, מוארה, לימאו מאניס (נקרא גם אולו ברוניי), טוטונג, בלייט וטמבורונג. ב-1908 מוזגו מחוזות ברוניי ולימאו מאניס, וב-1938 בוצעה חלוקה מחדש של המחוזות כך שנוצרו ארבעת המחוזות הנוכחיים.
מנהל

כל אחד מהמחוזות מנוהל על ידי משרד המחוז (Jabatan Daerah), שהם מחלקות ממשלתיות הכפופות למשרד הפנים של ברוניי. ראש כל מחלקה הוא פקיד המחוז (Pegawai Daerah) והוא ממונה על ידי ממשלת ברוניי. כל אחד מהמחוזות מחולק לנפות (Mukim) ובכל אחת מהנפות שוכנים כמה כפרים (kampung). כל אחד ממשרדי המחוזות מנהל את הנפות ואת הכפרים שבתחום שיפוטו.
מחוזות

| 0 | 1 | 2 | 3 | 4 | 5 |
| --- | --- | --- | --- | --- | --- |
   לחצו כדי להקטין חזרה    לחצו להגדלה    
| מס' | שם | בירה | שם בשפת המקור | אוכלוסייה   נכון ל-2021 | שטח |
| 1 | מחוז בלייט | קואלה בלייט | Belait | 65,531 | 2,725 |
| 2 | מחוז טוטונג | פקאן טוטונג | Tutong | 47,210 | 1,303 |
| 3 | מחוז ברוניי ומוארה | בנדר סרי בגוואן | Brunei-Muara | 318,530 | 570 |
| 4 | מחוז טמבורונג | באנגאר | Temburong | 9,444 | 1,166 |
הערות שוליים

↑  BRUNEI DARUSSALAM - Information Department p. 23.
↑  "Brunei Darussalam" (PDF). www.information.gov.bn. p. 44.
↑  "Department of Economic Planning and Statistics - Population". www.deps.gov.bn.
↑  Districts of Brunei on Statoids.com
| חלוקה מנהלית של מדינות אסיה |
| --- | --- | --- |
|  | אוזבקיסטן • אזרבייג'ן • איחוד האמירויות הערביות • אינדונזיה[3] • איראן • אפגניסטן • ארמניה • בהוטן • בחריין • בנגלדש • ברוניי • גאורגיה[1] • הודו • המלדיביים • הפיליפינים • הרפובליקה העממית של סין • וייטנאם • טאיוואן[2] • טג'יקיסטן • טורקיה[1] • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור[3] • מיאנמר • מלזיה • נפאל • סוריה • סינגפור • סרי לנקה • עומאן • עיראק • ערב הסעודית • הרשות הפלסטינית[2] • פקיסטן • קוריאה הדרומית • קוריאה הצפונית • קזחסטן[1] • קטר • קירגיזסטן • קמבודיה • קפריסין • רוסיה[1] • תאילנד • תימן |  |
1 חלק משטח המדינה נמצא באירופה. 2 המדינה לא מוכרת על ידי האומות המאוחדות כמדינה רשמית. 3 חלק משטח המדינה נמצא באוקיאניה.
מיקרו-בקר PIC

PIC
PIC הוא שם כללי למספר משפחות של מיקרו-בקרים בעלי ארכיטקטורת הרווארד אשר מיוצרים בידי חברת Microchip Technology. רכיבים אלו נגזרו במקור מרכיב PIC1640 אשר יוצר במקור על ידי חברה אחרת.
מעבדי PIC נפוצו גם בקרב מפתחי מוצרים לתעשייה וכן אצל חובבים, בעיקר בשל עלות נמוכה, זמינות גבוהה, בסיס משתמשים גדול, כמות נרחבת של אפליקציות לדוגמה, זמינות של כלי פיתוח זולים ואף חינמיים, תכנות בממשק טורי ואף יכולת תכנות מחדש ברכיבים בעלי זיכרון פלאש.
חברת Microchip הודיעה בפברואר 2008 כי יצרה את המעבד השישה מיליארד.
מחלקה (בית חולים)

מחלקה (באנגלית: Department, Ward) היא יחידה ארגונית בבית חולים, המיועדת לטיפול בחולים במסגרת אשפוז (כלומר שהות בבית החולים העולה על שעות ספורות והכרוכה בלינה), ומצויים בה כוח האדם, המתקנים והציוד הנחוצים לשם כך.
מחלקות נבדלות מן היחידות הארגוניות בבתי חולים הנקראות מרפאות, המיועדות בדרך כלל למתן שירות רפואי למטופלים שאינם מאושפזים, או למטופלים באשפוז-יום (אמבולטורי), הנמשך שעות ספורות.